
МИКРОКРЕДИТТЕР БЕРУ ҚАҒИДАЛАРЫ

(бұдан әрі – «Қағидалар»)


Осы Микрокредиттер беру қағидалары қолданыстағы заңнаманың талаптарына сәйкес әзірленді және
«Тойота	Файнаншл	Сервисез	Қазақстан»	Микроқаржы	ұйымы»	жауапкершілігі	шектеулі серіктестігінің микрокредиттер беру тәртібін, шарттарын, негізгі қағидаттарын айқындайды.
1- БАП
ТЕРМИНДЕР МЕН АНЫҚТАМАЛАР
1.1 Егер осы Қағидаларда өзгеше тікелей көрсетілмесе, осы Қағидаларда бас әріппен жазылатын барлық терминдердің келесідей мағыналары болады:


«Жылдық	тиімді	сыйақы мөлшерлемесі» (ЖТСМ)

Қазақстан Республикасының заңнамасына сәйкес есептелетін микрокредит бойынша анық, жылдық, тиімді, салыстырмалы есептеудегі сыйақы мөлшерлемесі

«Дилер»	автомобильдерді сату жөніндегі қызметті жүзеге асыратын заңды немесе жеке тұлға


«Микрокредит беру туралы шарт» (МКШ)

ТФС Қарыз алушыға микрокредит беретін шарт


«Қарыз алушы»	ТФС-пен Микрокредит беру туралы шарт жасасқан жеке тұлға
немесе заңды тұлға
«Өтініш беруші»	ТФС-ке микрокредит алуға өтініш берген жеке тұлға немесе
заңды тұлға
«КБ»	кредиттік бюро
«ҚЖК»	қарыз жүктемесінің коэффициенті
«Микрокредит»	ТФС-тің Қарыз алушыға Қазақстан Республикасының ұлттық
валютасында ақылылық, мерзімділік және қайтарымдылық шарттарында берген ақшасы
«Кепіл заты»	МКШ шеңберінде берілген Микрокредит сомасы есебінен сатып
алынатын және Қарыз алушының Микрокредит беру туралы шарт бойынша міндеттемелерін қамтамасыз ету мақсатында кепіл беруші ретіндегі Қарыз алушы мен кепіл ұстаушы ретіндегі ТФС арасында жасалған Көлік құралының кепіл шартына сәйкес кепілге берілген көлік құралы, сондай-ақ Қарыз алушы немесе үшінші тұлға Қарыз алушының Микрокредит беру туралы шарт бойынша міндеттемелерін қосымша қамтамасыз ету ретінде ұсынған өзге мүлік немесе көлік құралы ауыстырылған жағдайдағы мүлік.

«ТФС өкілі»	сенімхат және/немесе өзге де құжат негізінде Қарыз алушылардан құжаттарды қабылдауға, ТФС атынан шарттарға қол қоюға, Қарыз алушыларға өтеу кестелерін ұсынуға, сондай-ақ сенімхатта және/немесе өзге де құжатта көзделген басқа да іс-әрекеттерді жасауға ТФС уәкілеттік берген жеке тұлға. ТФС өкілі Дилердің ғимаратында/үй-жайында болады.
«Қосалқы қарыз алушы»    Қарыз алушымен бірге МКШ-на қол қоятын, МКШ бойынша
міндеттемелердің орындалуына, соның ішінде алынған Микрокредитті қайтару, сондай-ақ Микрокредит бойынша сыйақы мен басқа да төлемдерді төлеу жөніндегі міндеттемелерді орындауды қоса алғанда, бірақ онымен шектелмей, Қарыз алушымен бірдей ортақ жауапты болатын жеке тұлға/ жеке кәсіпкер / заңды тұлға
«Көлік құралы» (КҚ)	МКШ-да көрсетілген бір немесе бірнеше көлік құралдары және
олардың бөлінбейтін жақсартулары
«ТФС»	«Тойота Файнаншл Сервисез Қазақстан» Микроқаржы ұйымы» жауапкершілігі шектеулі серіктестігі
«Шешім қабылдау жөніндегі	микрокредит беру / беруден бас тарту туралы шешім қабылдауға
уәкілетті орган»	ТФС уәкілеттік берген тұлға немесе тұлғалар
«ЖТ»	жеке тұлға
«ЗТ»	заңды тұлға

2- БАП
ЖАЛПЫ ЕРЕЖЕЛЕР
2.1 ТФС Қарыз алушыға Микрокредитті ақылылық, мерзімділік, қайтарымдылық, қамтамасыз етілу, нысаналы пайдалану талаптарымен және Микрокредит беру туралы шартта (ДМК) айқындалған өзге де талаптармен береді.
2.2 ТФС өз қызметін адалдық, ашықтық және Қарыз алушының мүдделерін ескеру қағидаттары негізінде жүзеге асырады.
2.3 ТФС Қарыз алушының мақсаттары мен қаржылық мүмкіндіктерін ескере отырып, қаржылық өнімдерді ұсынуды қамтамасыз етеді.
2.4 ТФС Қарыз алушыны жаңылыстыруға әкеп соғатын әрекеттерге, оның ішінде елеулі талаптарды жасыруға және қызметтерді күштеп ұсынуға жол бермейді.
2.5 Осы Қағидалар жария құжат болып табылады және ТФС-тің ресми интернет-ресурсында орналастырылады.
2.6 Осы Қағидалар қазақ және орыс тілдерінде жасалды. Қазақ және орыс тілдеріндегі мәтіндер арасында қайшылықтар болған жағдайда, орыс тіліндегі мәтіннің күші басым болады.






3- БАП
МИКРОКРЕДИТ БЕРУДІҢ ШЕКТІ СОМАЛАРЫ МЕН МЕРЗІМДЕРІ
3.1 ТФС Қазақстан Республикасының заңнамасында белгіленген мөлшерден аспайтын мөлшерде Микрокредит береді.
3.2 Микрокредит берудің ең төменгі мерзімі – күнтізбелік 2 (екі) күн.
3.3 Микрокредит берудің ең ұзақ мерзімі – шектелмейді.
3.4 ТФС Қазақстан Республикасының заңнамасына сәйкес таңдау құқығы Өтініш берушіге тиесілі талаптарды қоспағанда, өз қалауы бойынша берілетін Микрокредиттің сомасын, Өтініш берушінің кредитке қабілеттілігін, мерзімдерін және өзге де қажетті талаптарды қарайды әрі айқындайды.

4- БАП
БЕРІЛЕТІН МИКРОКРЕДИТТЕР БОЙЫНША СЫЙАҚЫ МӨЛШЕРЛЕМЕЛЕРІНІҢ ШЕКТІ МӨЛШЕРЛЕРІ
4.1 Қарыз алушы берілген Микрокредитті пайдаланғаны үшін сыйақы төлейді. Микрокредитті пайдаланғаны үшін сыйақы Микрокредиттің нақты қалдығының сомасына күн сайын есептеледі.
4.2 Берілген Микрокредитті пайдаланғаны үшін сыйақы мөлшерлемесі Микрокредиттің берілу мерзіміне қарамастан жылдық мәнде көрсетіледі.
4.3 Берілетін Микрокредиттер бойынша сыйақы мөлшерлемелерінің шекті мөлшерлері:
· ең төменгі мөлшерлеме – жылдық 0% (нөл пайыздан); 
· ең жоғары мөлшерлеме – Қазақстан Республикасының заңнамасында белгіленген ең жоғары мөлшерден аспайды.

5- БАП
ТФС ҚАБЫЛДАЙТЫН ҚАМТАМАСЫЗ ЕТУГЕ ҚОЙЫЛАТЫН ТАЛАПТАР

5.1 Кепіл нысанасы ретінде Дилерден сатып алынған/сатып алынатын, Микрокредит беру туралы шартта (ДМК) көрсетілген Көлік құралы немесе ТФС-тің қалауы бойынша өзге де мүлік қабылданады.
5.2 Кепілге берілетін мүлікке (оның ішінде Көлік құралына) меншік құқығы Қазақстан Республикасының заңнамасында белгіленген тәртіппен ресімделуге тиіс.
5.3 Қазақстан Республикасының заңнамасында көзделген жағдайларда мемлекеттік тіркелуге жататын мүліктің кепілі осы мүлікті мемлекеттік тіркеуді жүзеге асыратын органда тіркелуге тиіс.
5.4 ТФС кепілді тіркеуге және Кепіл нысанасын сақтандыруға байланысты Қарыз алушының шығыстарын өтемейді.
5.5 Микрокредит қайтарылған және (немесе) Кепіл нысанасы өткізілген жағдайда, ТФС-тің Микрокредитті қайтаруға және Кепіл нысанасын өткізуге байланысты барлық шығыстары Қарыз алушының есебінен өтеледі.
5.6 Егер Кепіл нысанасы жоғалған немесе оның жай-күйі не күтіп ұстау жағдайлары ТФС жауап бермейтін мән-жайлардың салдарынан нашарлаған жағдайда, ТФС Қарыз алушыдан өз талабында көрсетілген мерзімде Микрокредит сомасын мерзімінен бұрын қайтаруды және тиесілі сыйақыны төлеуді талап етуге құқылы.
5.7 ТФС ДМК бойынша міндеттемелердің орындалуын қамтамасыз етуге қатысты қосымша талаптар белгілеуге құқылы.

6- БАП
МИКРОКРЕДИТ БЕРУ ТУРАЛЫ ШЕШІМ ҚАБЫЛДАУДЫҢ ШЕКТІ МЕРЗІМДЕРІ
6.1 Микрокредит алуға арналған өтінішті қараудың шекті мерзімдері:
· жеке тұлғаларға берілетін Микрокредиттер бойынша – Өтініш берушінің мәліметтерді ұсыну мерзімін қоспағанда, 10 (он) жұмыс күнінен аспайды; 
· заңды тұлғаларға және жеке кәсіпкерлерге берілетін Микрокредиттер бойынша – Өтініш берушінің мәліметтерді ұсыну мерзімін қоспағанда, 30 (отыз) жұмыс күнінен аспайды.


7- БАП
МИКРОКРЕДИТ БЕРУ ПРОЦЕСІНДЕ ТУЫНДАЙТЫН ҚАРЫЗ АЛУШЫЛАРДЫҢ ӨТІНІШТЕРІН ҚАРАУ ТӘРТІБІ
7.1 ТФС Қарыз алушылардың өтініштерін Қазақстан Республикасының заңнамасына, оның ішінде қаржылық қызметтерді тұтынушылардың құқықтарын қорғау жөніндегі талаптарға, сондай-ақ ТФС-тің ішкі құжаттарына сәйкес қарауды қамтамасыз етеді.
7.2 Қарыз алушылардың өтініштері жазбаша нысанда (оның ішінде интернет-ресурстар және өзге де қашықтан байланыс арналары арқылы келіп түскен өтініштер) және ауызша нысанда (телефон арқылы немесе жеке жүгіну кезінде) қабылданады. Ақпараттық сипаттағы сұрау салулар өтініштер болып танылмайды.
7.3 Жазбаша өтініштер міндетті түрде тіркелуге жатады. Қарыз алушыға өтініштің қабылданғаны оның қабылданған күні мен тіркеу нөмірі көрсетіле отырып расталады. Өтінішті қабылдаудан бас тартуға жол берілмейді.
7.4 Ауызша өтініштер өтініш жасалған кезде қаралады. Оларды сол сәтте шешу мүмкін болмаған жағдайда, Қарыз алушыға жазбаша өтініш беру тәртібі түсіндіріледі.
7.5 Өтінішті қарау мерзімі оның келіп түскен күнінен бастап 15 (он бес) жұмыс күнінен аспайды. Қажет болған жағдайда бұл мерзім Қарыз алушыны 3 (үш) жұмыс күні ішінде хабардар ете отырып, 15 (он бес) жұмыс күнінен аспайтын мерзімге ұзартылады.
7.6 Өтінішті қарау нәтижелері бойынша ТФС өтініш берілген тілде қабылданған шешімдер, олардың негіздемесі және Қазақстан Республикасының заңнамасына, шарттардың талаптарына және ТФС-тің ішкі құжаттарына сілтемелер көрсетілген жауап береді. Өтінішті толық немесе ішінара қанағаттандырудан бас тартылған жағдайда, Қарыз алушыға оған шағым жасау тәртібі түсіндіріледі.
7.7 Жауап шартта көзделген тәсілмен (пошта байланысы, электрондық пошта, SMS/Push-хабарлама немесе өзге де байланыс арналары арқылы) жіберіледі. Қазақстан Республикасының заңнамасында және шарттың талаптарында көзделген жағдайларда жауап тиісті түрде жеткізілген болып есептеледі.
7.8 ТФС олардың туындау себептерін, жүйелі мәселелерді айқындау және көрсетілетін қызметтердің сапасын жетілдіру мақсатында Қарыз алушылардың өтініштерін есепке алуды, сақтауды және талдауды қамтамасыз етеді.

8- БАП
ТФС ПЕН ҚАРЫЗ АЛУШЫНЫҢ ҚҰҚЫҚТАРЫ МЕН МІНДЕТТЕРІ, ОЛАРДЫҢ ЖАУАПКЕРШІЛІГІ
8.1 ТФС пен Қарыз алушының құқықтары мен міндеттері, сондай-ақ олардың жауапкершілігі Қазақстан Республикасының қолданыстағы заңнамасына сәйкес осы Қағидалармен және ДМК-мен айқындалады.
8.2 Осы Қағидалармен және ДМК-мен реттелмеген барлық мәселелер бойынша ТФС пен Қарыз алушы Қазақстан Республикасының қолданыстағы заңнамасының нормаларын басшылыққа алады.

9- БАП
ҚАРЖЫЛЫҚ ӨНІМДЕРДІ ҰСЫНУ ТАЛАПТАРЫ
9.1 ТФС Қазақстан Республикасының заңнамасына және ТФС-тің ішкі құжаттарына сәйкес микрокредиттер беруге байланысты қаржылық өнімдерді заңдылық, адалдық, ашықтық және Қарыз алушының мүдделерін ескеру қағидаттары негізінде ұсынады.
9.2 Қаржылық өнімдер микрокредит алу мақсаттарын, Қарыз алушының қаржылық жағдайын, оның төлем қабілеттілігін және борыштық жүктемесін ескере отырып ұсынылады.
9.3 ТФС Микрокредиттің 1 (бір) түрін ұсынады – осы Көлік құралын кепілге қою арқылы Көлік құралын сатып алуға арналған микрокредит.
9.4 Микрокредит беру тәртібі мынадай кезеңдерден тұрады:
1. алдын ала есептеу және консультация беру; 
2. микрокредит беру туралы өтінішті қарау рәсімі; 
3. құжаттарды қабылдау және тексеру; 
4. Қарыз алушыны, Қоса қарыз алушыны (болған жағдайда) сәйкестендіруді (оның ішінде верификациялауды) жүргізу және бенефициарлық меншік иесін айқындау; 
5. кредитке қабілеттілікті бағалау; 
6. ҚДЖ-ны есептеу; 
7. шешім қабылдау; 
8. микрокредит беруге арналған құжаттарды дайындау; 
9. ДМК-ға, Көлік құралын кепілге қою туралы шартқа және өзге де кредиттік/кепілдік құжаттамаға, сондай-ақ қосымша қызметтер бойынша құжаттамаға қол қою; 
10. Микрокредит беру; 
11. кредиттік досьені қалыптастыру және сақтау; 
12. кредит берілгеннен кейінгі қызмет көрсету. 
9.5 Микрокредит беру туралы шешім қабылданғанға дейін ТФС Қарыз алушы үшін Микрокредиттің жарамдылығын бағалауды жүргізеді, оған мыналар кіреді:
1. Қарыз алушының төлем қабілеттілігін талдау; 
2. кредиттік тарихын талдау; 
3. ҚДЖ-ны есептеу; 
4. қаржылық жағдайы мен кіріс көздерін бағалау; 
5. микрокредит алу мақсаттарын айқындау; 
6. кредиттік және мінез-құлық тәуекелдерінің белгілерін анықтау. 
9.6 Микрокредит мынадай жағдайларда жарамды деп танылады:
1. Қарыз алушының мақсаттары мен қажеттіліктеріне сәйкес келген жағдайда; 
2. оның қаржылық мүмкіндіктеріне сәйкес келген жағдайда; 
3. шамадан тыс борыштық жүктеме туғызбаған жағдайда.

10- БАП
ШАРТТЫ ЖАСАСУ, ӨЗГЕРТУ ЖӘНЕ БҰЗУ ТӘРТІБІ МЕН МЕРЗІМДЕРІ
10.1 Микрокредит беру туралы шешімді ТФС-тің уәкілетті органы осы Қағидаларда көзделген мерзімдерде қабылдайды.
10.2 ТФС Өтініш берушіге Микрокредит беру туралы шешім қабылдаған жағдайда, ТФС Өтініш берушіні Микрокредит беру талаптары туралы хабардар етеді.
10.3 Өтініш беруші хабарламаны алған кезден бастап күнтізбелік 90 (тоқсан) күн ішінде ДМК жасасуға не оны жасасудан бас тартуға құқылы.
10.4 Өтініш беруші ДМК жасасуға келісім бергеннен кейін ТФС Өтініш берушіні микрокредит беру тәртібімен, талаптарымен және Қағидаларымен таныстырады, сондай-ақ ДМК жасасуға байланысты Өтініш берушінің құқықтары мен міндеттерін түсіндіреді, ДМК талаптары, ТФС-тің және Өтініш берушінің бастамасы бойынша оның талаптарын өзгерту мүмкіндігі мен тәртібі, Микрокредитті алуға, оған қызмет көрсетуге және оны өтеуге (қайтаруға) байланысты барлық төлемдер, оның ішінде омбудсменмен өзара іс-қимыл жасау, сондай-ақ ДМК талаптарын бұзудың салдары туралы хабардар етеді.
10.5 ДМК-ға қол қойылған сәттен бастап Өтініш беруші Қарыз алушы мәртебесіне ие болады.
10.6 ДМК талаптарын өзгерту және (немесе) бұзу:
· тараптардың келісімі бойынша; 
· ТФС-тің ішкі құжаттарында және Қазақстан Республикасының заңнамасында көзделген өзге де жағдайларда жүзеге асырылады. 
10.7 ДМК-ға қол қойылған күннен бастап ТФС Қазақстан Республикасының заңнамасына сәйкес кредиттік досьені қалыптастырады.


11- Бап
МІНДЕТТЕМЕЛЕРДІҢ ОРЫНДАЛУЫН ҚАМТАМАСЫЗ ЕТУ ТӘСІЛІНЕ ҚОЙЫЛАТЫН ТАЛАПТАР
11.1 Қарыз алушының ДМК бойынша міндеттемелерінің орындалуы:
1. көлік құралын не өзге де мүлікті кепілге қоюмен; 
2. Қазақстан Республикасының заңнамасында және ТФС-тің ішкі құжаттарында көзделген міндеттемелерді қамтамасыз етудің өзге де тәсілдерімен қамтамасыз етіледі. 
11.2 Қамтамасыз етуге қойылатын талаптар мыналарды қамтиды:
1. кепіл нысанасына меншік құқығын растау; 
2. заңнамада көзделген жағдайларда кепілді тіркеу; 
3. кепіл нысанасының ТФС талаптарына сәйкестігі; 
4. қамтамасыз етуге қойылатын қосымша талаптар (болған жағдайда).

12- БАП
МИКРОКРЕДИТТІ БЕРУ ЖӘНЕ ӨТЕУ ТӘРТІБІ
12.1 Қарыз алушыны, Қоса қарыз алушыны (болған жағдайда) сәйкестендіру және Микрокредиттерді беру кезінде жосықсыз тәжірибелердің алдын алу мақсатында мынадай рәсімдер жүзеге асырылады:
Жеке басын тексеру
Жеке тұлғалар үшін:
· жеке басын куәландыратын құжаттарды тексеру (мысалы, жеке куәлік, паспорт); 
· биометриялық сәйкестендіруден өту; 
· мемлекеттік дерекқорлардағы мәліметтермен салыстыру (мысалы, халыққа қызмет көрсету орталықтары немесе «Азаматтарға арналған үкімет» КЕАҚ арқылы). 
Кредитке қабілеттілікті бағалау
· Кредиттік бюро арқылы кредиттік тарихты тексеру; 
· кірістер мен шығыстарды талдау; 
· ҚДЖ-ны есептеу. 
Алаяқтыққа қарсы іс-қимыл
· ұсынылған мәліметтерді верификациялау (телефон, e-mail және т.б.); 
· Қазақстан Республикасы Қаржылық мониторинг агенттігінің / Антифрод-орталықтың тізімдері және санкциялық тізімдер бойынша тексеру; 
· құжаттарға электрондық цифрлық қолтаңба арқылы қол қою; 
· Кредиттік бюрода ерікті бас тартудың болуын тексеру; 
· Ішкі істер департаментінің Жол полициясы басқармасының органдарында кепілді тіркеу. 
Дербес деректерді өңдеуге келісім
· дербес деректерді өңдеуге және оларды үшінші тұлғаларға (мысалы, Кредиттік бюроға) беруге жазбаша немесе электрондық келісім алу. 
Заңнаманы сақтау
· «Микроқаржы қызметі туралы» Қазақстан Республикасының Заңының және Қазақстан Республикасы Қаржы нарығын реттеу және дамыту агенттігінің нормативтік құқықтық актілерінің талаптарын сақтау. 
12.2 Микрокредиттер кредитке қабілеттілігі бар мынадай тұлғаларға берілуі мүмкін:
1. 18 (он сегіз) жасқа толған Қазақстан Республикасының резиденті болып табылатын жеке тұлғаларға. Егер шешім қабылдау жөніндегі уәкілетті органның шешімінде өзгеше белгіленбесе, Микрокредит толық өтелген сәтте Қарыз алушының жасы 63 (алпыс үш) жастан аспауға тиіс; 
2. Қазақстан Республикасының заңнамасына сәйкес тіркелген заңды тұлғаларға, олардың филиалдары мен өкілдіктеріне, сондай-ақ шетелдік заңды тұлғалардың филиалдары мен өкілдіктеріне. Бұл ретте заңды тұлғаның, филиалдың немесе өкілдіктің (тиісінше мемлекеттік тіркелген немесе есептік тіркеуден өткен күннен бастап) Микрокредит алу туралы өтініш берілген сәттегі қызмет ету мерзімі, егер шешім қабылдау жөніндегі уәкілетті органның шешімінде өзгеше белгіленбесе, кемінде 1 (бір) жыл болуға тиіс; 
3. Қазақстан Республикасының заңнамасының талаптарына сәйкес тіркелген және Қазақстан Республикасының аумағында қызметін жүзеге асыратын, заңды тұлға құрмай кәсіпкерлік қызметті жүзеге асыратын жеке тұлғаларға (жеке кәсіпкерлерге). Бұл ретте жеке кәсіпкерлік қызметті жүзеге асыру мерзімі (мемлекеттік тіркелген күннен бастап) Микрокредит алу туралы өтініш берілген сәтте, егер шешім қабылдау жөніндегі уәкілетті органның шешімінде өзгеше белгіленбесе, кемінде 1 (бір) жыл болуға тиіс. 
12.3 Өтініш беруші ТФС-ке тікелей немесе Дилер арқылы жүгінуге құқылы. Өтініш берушіге Микрокредит берілуі мүмкін талаптар бойынша алдын ала консультация беріледі.
12.4 ТФС беретін Микрокредиттің сомасы ТФС-тің қалауы бойынша белгіленеді. Өтеу әдісі Өтініш берушінің таңдауына қарай айқындалады.
12.5 Осы Қағидалардың көшірмесі Өтініш берушіге ДМК жасасу туралы шешім қабылдағанға дейін беріледі.
12.6 ДМК жасалғанға дейін ТФС Өтініш берушіге мынадай өтеу әдістері бойынша есептелген Микрокредитті өтеу кестелерінің жобаларын ұсынады:
· сараланған төлемдер әдісімен, бұл ретте Микрокредит бойынша берешек негізгі борыш бойынша тең төлемдерді және негізгі борыштың қалдығына есептелген сыйақыны қамтитын азаятын төлемдермен өтеледі; 
· аннуитеттік төлемдер әдісімен, бұл ретте Микрокредит бойынша берешек Микрокредиттің бүкіл мерзімі бойы негізгі борыш бойынша ұлғаятын төлемдер мен негізгі борыштың қалдығына есептелген сыйақы бойынша азаятын төлемдерді қамтитын тең төлемдермен өтеледі. Бірінші және соңғы төлемдердің мөлшері басқа төлемдердің мөлшерінен ерекшеленуі мүмкін; 
· икемді төлемдер әдісімен, бұл ретте Микрокредит бойынша берешек 2 (екі) кезеңде: 1-кезең және 2-кезең ішінде өтеледі. 2-кезең 1-кезең аяқталғаннан кейін басталады және ДМК қолданылу мерзімі аяқталғанға дейін жалғасады. Микрокредит бойынша берешекті өтеу: 
1-кезеңде – тең аннуитеттік төлемдермен не осы кезеңнің бүкіл мерзімі ішінде төлемдердің болмауы арқылы;
2-кезеңде – тең аннуитеттік төлемдермен не бір жолғы төлеммен жүзеге асырылады.

12.7 1-кезеңдегі және 2-кезеңдегі төлемдердің мөлшері бір-бірінен ерекшеленуі мүмкін. Әрбір кезеңдегі бірінші және соңғы төлемдердің мөлшері басқа төлемдердің мөлшерінен ерекшеленуі мүмкін.
12.8 ТФС-те Микрокредитті өтеу сараланған төлемдер әдісінен, аннуитеттік төлемдер әдісінен және икемді төлемдер әдісінен өзгеше өзге де өтеу әдістерімен жүзеге асырылуы мүмкін.
12.9 Өтініш беруші ДМК жасасу кезінде жоғарыда көрсетілген Микрокредитті өтеу әдістерінің бірін таңдауға құқылы.
12.10 Өтініш беруші ТФС-ке Микрокредит беру мәселесін қарау, ДМК-ны және Қарыз алушының міндеттемелерінің орындалуын қамтамасыз ететін шарттарды жасасу үшін қажетті құжаттар мен мәліметтерді ұсынуға тиіс. Ұсынылатын ақпарат толық әрі анық болуға тиіс.
12.11 ТФС Өтініш берушіге Микрокредитті алуға, оған қызмет көрсетуге, қайта құрылымдауға және өтеуге (қайтаруға) байланысты төлемдер туралы толық әрі анық ақпарат береді.
12.12 Микрокредит беру туралы өтінішті қарау ТФС-ті ДМК жасасуға міндеттемейді.
12.13 ТФС Микрокредит беруден бас тарту туралы шешім қабылдаған жағдайда, ТФС бұл туралы Өтініш берушіні хабардар етуге тиіс. ТФС Өтініш берушіге себептерін түсіндірместен Микрокредит беруден бас тарту құқығын өзіне қалдырады.
12.14 Микрокредитті өтеу Қарыз алушы тарапынан ДМК талаптарына сәйкес қолма-қол ақшамен және (немесе) қолма-қол ақшасыз тәсілмен жүзеге асырылады.
12.15 Қолма-қол ақшамен өтеу екінші деңгейдегі банктердің кассалары арқылы не электрондық терминалдар (болған жағдайда) арқылы жүзеге асырылады.
12.16 Қолма-қол ақшасыз өтеу ДМК-да көрсетілген деректемелер бойынша ақша қаражатын аудару арқылы жүзеге асырылады.
12.17 Қарыз алушы төлем деректемелерінің дұрыс көрсетілуіне және төлемдердің уақтылы жүзеге асырылуына жауапты болады.

13- БАП
ТӨЛЕМ ҚАБІЛЕТСІЗ ҚАРЫЗ АЛУШЫМЕН ӨЗАРА ІС-ҚИМЫЛ ЖАСАУ ТӘРТІБІ, ОНЫҢ ІШІНДЕ КЕПІЛ НЫСАНАСЫНА ӨНДІРІП АЛУДЫ ҚОЛДАНУ РӘСІМДЕРІ
13.1 Төлем қабілетсіз Қарыз алушымен өзара іс-қимыл жасау тәртібі, оның ішінде кепіл нысанасына өндіріп алуды қолдану рәсімдері Қазақстан Республикасының қолданыстағы заңнамасына, Микрокредиттер беру қағидаларына және ДМК-ға сәйкес белгіленеді.
13.2 Төлем қабілетсіз Қарыз алушыға қатысты шараларды қолдану туралы шешім берешектің сипатына қарай ТФС-тің ішкі құжаттарына сәйкес қабылданады.
13.3 Төлем қабілетсіз Қарыз алушыға қолданылатын шараларға мыналар жатады, бірақ олармен шектелмейді: төлемді кейінге қалдыруды ұсыну, ДМК мерзімін ұзарту, Микрокредит сомасын және ол бойынша сыйақыны мерзімінен бұрын қайтаруды талап ету, берешекті сотқа дейін өндіріп алу және реттеу үшін коллекторлық агенттікке беру, ДМК бойынша берешек сомасын өндіріп алу туралы сотқа талап қою, кепілге қойылған мүлікке соттан тыс немесе сот тәртібімен өндіріп алуды қолдану, Қазақстан Республикасының заңнамасына сәйкес Қарыз алушының қосымша келісімінсіз ДМК бойынша құқықтар мен міндеттерді, сондай-ақ Қарыз алушыға қатысты талап ету құқықтарын үшінші тұлғаларға, оның ішінде коллекторлық агенттіктерге және микроқаржы ұйымдарына беру, сондай-ақ Қазақстан Республикасының заңнамасына сәйкес Қарыз алушы – жеке кәсіпкерді немесе заңды тұлғаны банкрот деп тану туралы сотқа талап қою.
13.4 Кепіл нысанасына өндіріп алуды қолдану Қазақстан Республикасының заңнамасына, ДМК талаптарына және ТФС-тің ішкі құжаттарына сәйкес жүзеге асырылады.

14- БАП
КЛИЕНТТЕРМЕН ЖҰМЫС ІСТЕУ ТӘРТІБІ ТУРАЛЫ ЕРЕЖЕЛЕР
14.1 ТФС Қарыз алушылармен жұмысты Қазақстан Республикасының заңнамасына, микроқаржы қызметін жүзеге асыруға қойылатын талаптарға және ТФС-тің ішкі құжаттарына сәйкес ұйымдастырады.
14.2 Қарыз алушылармен жұмыс адалдық, ашықтық, клиенттің микрокредит алу мақсаттары мен қаржылық жағдайын ескеру, қаржылық қызметтерге тең және кемсітусіз қол жеткізу, сондай-ақ мүдделер қақтығысының және жосықсыз практикалардың алдын алу қағидаттары негізінде жүзеге асырылады.
14.3 Қарыз алушылармен өзара іс-қимыл жеке жүгіну, телефон байланысы, интернет-ресурстар, мобильді қосымшалар (болған жағдайда) және өзге де байланыс арналары арқылы жүзеге асырылады.
14.4 Өзара іс-қимыл Микрокредит беру процесінің барлық кезеңдерінде: шарт жасалғанға дейін, ДМК жасасу кезінде және оның қолданылу мерзімі ішінде жүзеге асырылады.
14.5 Шарт жасалғанға дейін ТФС клиентке қаржылық өнім туралы толық әрі анық ақпараттың берілуін қамтамасыз етеді, оның ішінде микрокредиттің талаптары, мөлшерлемелер және өзге де төлемдер, тараптардың құқықтары мен міндеттері, тәуекелдер мен міндеттемелерді орындамаудың салдарлары, қосымша қызметтердің талаптары және олардан бас тарту құқығы, сондай-ақ өтеу әдістері мен төлемдер кестесі туралы ақпарат ұсынылады.
14.6 Консультация беру микрокредит алу мақсаттары мен Қарыз алушының қаржылық жағдайын ескере отырып жүзеге асырылады.
14.7 ТФС қызмет көрсету стандарттарының сақталуын қамтамасыз етеді, оның ішінде толық әрі анық ақпарат беруді, қызметтерді күштеп ұсынуға жол бермеуді, Қарыз алушыларға тең әрі әдепті қарым-қатынасты, дербес деректерді қорғау жөніндегі талаптардың сақталуын және ақпараттың қолжетімді әрі түсінікті нысанда ұсынылуын қамтамасыз етеді.
14.8 ТФС микрокредиттер туралы ақпараттың ТФС үй-жайларында, интернет-ресурста және мобильді қосымшада (болған жағдайда), консультация беру кезінде, ДМК жасасу кезінде және ДМК қолданылу мерзімі ішінде ашылуын қамтамасыз етеді.
14.9 Қарыз алушының сұратуы бойынша ТФС Қазақстан Республикасының заңнамасында белгіленген мерзімдерде берешек, жүргізілген төлемдер және шарттың өзге де талаптары туралы ақпарат береді.
14.10 ТФС Қарыз алушылардың өтініштерін қабылдауды, тіркеуді және қарауды Қазақстан Республикасының заңнамасында және осы Қағидаларда белгіленген тәртіппен және мерзімдерде қамтамасыз етеді.
14.11 ТФС қаржылық қызметтердің қолжетімділігін қамтамасыз етеді, оның ішінде ақпаратты қолжетімді нысандарда ұсынуды, сенім білдірілген өкіл арқылы қызмет көрсету мүмкіндігін, сондай-ақ мүгедектігі бар адамдардың және халықтың жүріп-тұруы шектеулі топтарының қажеттіліктерін ескеруді қамтамасыз етеді.
14.12 Мерзімі өткен берешегі бар Қарыз алушылармен өзара іс-қимыл Қазақстан Республикасының заңнамасына және ТФС-тің ішкі құжаттарына сәйкес, адал мінез-құлық қағидаттарын сақтай отырып және жосықсыз практикаларды қолданбай жүзеге асырылады.

15- БАП
ҚАРЖЫЛЫҚ ҚЫЗМЕТТЕРДІ ТҰТЫНУШЫМЕН ЖӘНЕ ҚАРЖЫЛЫҚ ОМБУДСМЕНМЕН ҰЙЫМ МЕН ҚАРЖЫЛЫҚ ҚЫЗМЕТТЕРДІ ТҰТЫНУШЫ АРАСЫНДАҒЫ КЕЛІСПЕУШІЛІКТЕРДІ РЕТТЕУ КЕЗІНДЕГІ ӨЗАРА ІС-ҚИМЫЛ ЖАСАУ ТӘРТІБІ
15.1 Келіспеушіліктер туындаған жағдайда Қарыз алушы ТФС-ке жазбаша өтінішпен жүгінуге құқылы.
15.2 ТФС өтінішті қарайды және осы Қағидаларда және Қазақстан Республикасының заңнамасында белгіленген мерзімдерде шешім қабылдайды.
15.3 Тараптар келісімге қол жеткізбеген не бас тарту туралы жауап алған жағдайда, Қарыз алушы Қазақстан Республикасының заңнамасында белгіленген тәртіппен қаржылық омбудсменге жүгінуге құқылы.
15.4 ТФС қаржылық омбудсменмен өзара іс-қимылды қамтамасыз етеді, оның ішінде өтінішті қарау шеңберінде қажетті құжаттар мен мәліметтерді ұсынады.


16- БАП
МҮГЕДЕКТІГІ БАР АДАМДАРҒА ЖӘНЕ ХАЛЫҚТЫҢ ЖҮРІП-ТҰРУЫ ШЕКТЕУЛІ ТОПТАРЫНА ҚЫЗМЕТ КӨРСЕТУ ТӘРТІБІ, СОНДАЙ-АҚ СЕНІМ БІЛДІРІЛГЕН ӨКІЛДІҢ ҚАТЫСУЫМЕН ҚЫЗМЕТ КӨРСЕТУ ЕРЕКШЕЛІКТЕРІ
16.1 ТФС Қазақстан Республикасының заңнамасының талаптарын және қаржылық қызметтердің қолжетімділігі қағидаттарын ескере отырып, мүгедектігі бар адамдарға және халықтың жүріп-тұруы шектеулі топтарына қаржылық қызметтердің көрсетілуін қамтамасыз етеді.
16.2 ТФС мүгедектігі бар адамдардың және халықтың жүріп-тұруы шектеулі топтарының қабылдауына қолжетімді нысандарда микрокредиттер және оларды беру талаптары туралы ақпаратты алу мүмкіндігін қамтамасыз етеді.
Ақпарат жазбаша, ауызша және (немесе) электрондық нысанда, сондай-ақ Қарыз алушының сенім білдірілген өкілі арқылы ұсынылуы мүмкін.
16.3 Қарыз алушыға қызмет көрсету Қазақстан Республикасының заңнамасында белгіленген тәртіппен ресімделген тиісті өкілеттіктер болған жағдайда, сенім білдірілген өкілдің қатысуымен жүзеге асырылуы мүмкін.
Сенім білдірілген өкіл өзіне берілген өкілеттіктер шегінде Қарыз алушының атынан ақпарат алуға, құжаттарға қол қоюға және өзге де әрекеттерді жүзеге асыруға құқылы.

17- БАП

ҚОРЫТЫНДЫ ЕРЕЖЕЛЕР

17.1 ТФС осы Қағидаларға біржақты тәртіппен өзгерістер мен толықтырулар енгізуге құқылы.

17.2 Осы Қағидаларға кез келген өзгерістер мен толықтыруларды Қазақстан Республикасының қолданыстағы заңнамасында белгіленген тәртіппен ТФС-тың Жалғыз қатысушысы бекітеді.

17.3 Егер осы Қағидалардың жекелеген нормалары Қазақстан Республикасының заңнамасына қайшы келген жағдайда, олар күшін жояды және Қазақстан Республикасы заңнамасының тиісті нормалары қолданылады. Осы Қағидалардың жекелеген нормаларының жарамсыздығы тұтастай алғанда басқа нормалар мен ережелердің жарамсыздығына әкеп соқпайды.

17.4 Осы Қағидалармен реттелмеген мәселелер ТФС ішкі құжаттарына және Қазақстан Республикасының заңнамасына сәйкес шешілуге жатады.

